
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1088 

24 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τοπικού ρυμοτομικού σχεδίου για την ανέ¬ 
γερση Πνευματικού Κέντρου I. Ζίγδη στο Δήμο Λιν- 


δίων Ν. Ρόδου Ν. Δωδεκάνησου. 1 

Καθορισμός χρήσης σε δημοτική έκταση, στην κτημα¬ 
τική περιοχή Αιγινίου . 2 

Τροποποίηση σχεδίου πόλης Ρόδου στο Ο.Τ. 86, στο 
συγκρότημα Ορφανοτροφείου Θηλέων. 3 


ΑΠΟΦΑΣΕΙ Σ 

Αριθ.ΟΙΚ 1314/531/925/04 (1) 

Έγκριση τοπικού ρυμοτομικού σχεδίου για την ανέγερση 
Πνευματικού Κέντρου I. Ζίγδη στο Δήμο Λινδίων Ν. Ρό¬ 
δου Ν. Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1) Το Ν.Δ. 17.7.1923 (Α’223), τα άρθρα 3,9,11,70 περί 
«Σχεδίων πόλεων, κωμών κλπ.» όπως μεταγενέστερα τρο¬ 
ποποιήθηκε, συμπληρώθηκε και ισχύει σήμερα. 

2) Το άρθρο 26 του Ν. 1337/83 (ΦΕΚ-33/Α/14.3.1983) 
«ΘΕΣΕΙΣ ΚΤΙΡΙΩΝ ΔΗΜΟΣΙΩΝ Η ΚΟΙΝΩΦΕΛΩΝ ΣΚΟΠΩΝ 
ΕΚΤΟΣ ΣΧΕΔΙΟΥ» όπως μεταγενέστερα τροποποιήθηκε, 
συμπληρώθηκε και ισχύει σήμερα. 

3) Το άρθρο 21. του Π.Δ./3.4.1929, (ΦΕΚ. 155/Α/ 
22.4.1929) «Δικαιολογητικά στοιχεία απαιτούμενα προς 
συζήτησιντου σχεδίου ρυμοτομίας και των τροποποιήσε¬ 
ων αυτού». 

4) Τις Εγκύκλιες 1/1961, 8/1975,43/1980 του 

Υ.ΠΕ.ΧΩ.ΔΕ. 

5) Το Ν. 1577/1985 (ΦΕΚ 210 Α /18.12.1986) περί «Γενι¬ 
κού Οικοδομικού Κανονισμού», όπως αυτός τροποποιή¬ 
θηκε με το Ν. 2831/2000 (ΦΕΚ 140Α /13.6.2000). 

6) Το Ν. 51/1987 (ΦΕΚ 26 Α/6.3.1987) για τον «καθορι¬ 
σμό των περιφερειών της χώρας κλπ». 

7) Το Ν. 3200/1955, άρθρο 8, περί «διοικητικής αποκε- 
ντρώσεως». 

8) Το Ν. 2503/1997 (ΦΕΚ 107Α730.5.1997) περί «Διοίκη¬ 


σης, Οργάνωσης, στελέχωσηςτης Περιφέρειας, ρύθμιση 
θεμάτων για την Τοπική Αυτοδιοίκηση και άλλων διατάξε¬ 
ων». 

9) Το Π .Δ. 10 (ΦΕΚ 10Α/20.1.2000) «περί Ιδρύσεως Τμή¬ 
ματος Περιβάλλοντος και Χωροταξίας Δωδεκανήσου στη 
Περιφέρεια Νοτίου Αιγαίου». 

10) Το Ν. 2508/1997 (ΦΕΚ 124 Α713.6.1997) περί «βιώ¬ 
σιμης οικιστικής ανάπτυξης των πόλεων και οικισμών της 
χώρας και άλλων διατάξεων». 

11) Το Ν. 2690/1999 (ΦΕΚ 45 Α79.3. 1999) περί «Κύρω¬ 
σης του κώδικα διοικητικής διαδικασίας και άλλων διατά¬ 
ξεων». 

12) Την Εγκύκλιο 84/11.12.2000 του Υ.ΠΕ.ΧΩ.ΔΕ. 

13) Την υπ’ αριθμ. 194/2003 απόφαση του Δημοτικού 
Συμβουλίου του Δήμου Λινδίων. 

14) Την από 11.8.2004 (2η πράξη, 2η Συνεδρίαση) ομό¬ 
φωνη γνωμοδότηση του Περιφερειακού Συμβουλίου Χω¬ 
ροταξίας Οικισμού & Περιβάλλοντος (Π.Σ.Χ.Ο.Π.) του 
τμήματος ΠΕ.ΧΩ. Δωδεκανήσου. 

15) Το γεγονός ότι με την απόφαση αυτή δενπροκαλεί- 
ται δαπάνη σε βάρος του προϋπολογισμού του Δημοσίου 
και του Δήμου Λινδίων 

ΕΠΕΙΔΗ 

Με την σχετική αίτηση ζητείται η έγκριση τοπικού ρυμο¬ 
τομικού σχεδίου για την ανέγερση Πνευματικού Κέντρου 
«I. Ζίγδης» στο Δήμο Λινδίων και συγκεκριμένα στην μερί¬ 
δα 154 γαιών Λίνδου, της νήσου Ρόδου του νομού Δωδε¬ 
κανήσου με τον καθορισμό χρήσεων Πολιτιστικών κτιρίων 
και εν γένει πολιτιστικών εγκαταστάσεων με την δημιουρ¬ 
γία πεζοδρόμων δρόμων και χώρων πρασίνου και αναψυ¬ 
χής, όπως οι παραπάνω ρυθμίσεις φαίνονται στα τέσσερα 
(4) σχετικά χρωματισμένα πρωτότυπα διαγράμματα σε 
κλίμακα 1:1000, στα οποία καθορίζονται και τα όρια του 
Τοπικού Ρυμοτομικού Σχεδίου με διακεκομμένη γραμμή, 
όπως το υπόμνημα του χάρτη, 

ΕΠΕΙΔΗ 

Όπως προκύπτει από την με αριθμ. 194/2003 απόφαση 
του Δημοτικού Συμβουλίου και από τα έγγραφα της 
Δ/νσης Δασών Δωδεκανήσου (Α.Π. 6396/17.11.2000),της 
Κ.Β. Εφορείας Κλασικών Αρχαιοτήτων (Α.Π. 5312/ 
29.1.2004) και της Δ/νσης Αγροτικής Ανάπτυξης (ΝΕΧΩΠ 
ΔΩΔ/ΣΟΥ) Ζ2/2437/19.7.2004, δεν υπάρχει αντίρρηση για 
την έγκριση του τοπικού ρυμοτομικού Σχεδίου 

Και 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Σύμφωνα με το άρθρο 10 του Π.Δ. 23.2.1987 στις πε¬ 
ριοχές κοινωνικών εξυπηρετήσεων επιτρέπονται μόνο 

1. Κτίρια εκπαίδευσης. 

2. Κτίρια κοινωνικής πρόνοιας. 

3. Κτίρια περίθαλψης. 

4. Πολιτιστικά κτίρια και εν γένει πολιτιστικές εγκατα¬ 
στάσεις. 

5. Αθλητικές εγκαταστάσεις. 

Στις περιοχές στις οποίες καθορίζεται μία μόνο ή και πε¬ 
ρισσότερες από τις πιο πάνω (υπ’ αριθμ. 1 έως και 5) χρή¬ 
σεις, επιτρέπονται μόνο οι κατά περίπτωση καθοριζόμε¬ 
νες χρήσεις, αποφασίζουμε: 

Την έγκριση τοπικού ρυμοτομικού σχεδίου με χρήσεις 
Πολιτιστικών κτιρίων και εν γένει πολιτιστικών εγκατα¬ 
στάσεων στην μερίδα 154 γαιώνΛίνδου, της νήσου Ρόδου 
του νομού Δωδεκανήσου και συγκεκριμένα: 

Α. το πολεοδομικό σχέδιο με τον καθορισμό χρήσεων 
πολιτιστικών κτιρίων και εν γένει πολιτιστικών εγκαταστά¬ 
σεων με δημιουργία πεζοδρόμων, δρόμων και χώρων 
πρασίνου και αναψυχής, όπως οι παραπάνω ρυθμίσεις 
φαίνονται στα τέσσερα (4) σχετικά χρωματισμένα πρωτό¬ 
τυπα διαγράμματα σε κλίμακα 1:1000, στα οποία καθορί¬ 
ζονται και τα όρια του τοπικού ρυμοτομικού σχεδίου με 
διακεκομμένη γραμμή, όπως φαίνεται στο συνημμένο το- 
πογραφικό διάγραμμα που έχει θεωρηθεί με την υπ’ α¬ 
ριθμό 531/3.8.2004 πράξη του προϊσταμένου του τμήμα¬ 
τος ΠΕ.ΧΩ. Δωδεκανήσου Νικόλαου Φαρμακίδη. 

Β. Τον πολεοδομικό κανονισμό ως ακολούθως: 

1. Στον οικοδομήσιμο χώρο που χαρακτηρίζεται στα 
διαγράμματα της προηγούμενης παραγράφου με στοι¬ 
χεία Ο.Τ. 1 επιτρέπονται οι χρήσεις πολιτιστικών κτιρίων 
και εν γένει πολιτιστικών εγκαταστάσεων σύ μφωνα με την 
κατηγορία 4 του άρθρου 10 του Π.Δ. 23.2.1987 (ΦΕΚ 
166Δ). 

2. Οι όροι δόμησης του οικοπέδου καθώς και ο συντε¬ 
λεστής δόμησης, όπως φαίνονται στα διαγράμματα της 
παραγράφου Α ορίζονται ως εξής: 


I. Ελάχιστο εμβαδόν 3090.00 τ.μ. 

II. Σ.Δ. 0,30 και ποσοστό κάλυψης 30%. 

III. Μέγιστο ύψος 8,00 μ. 

IV. Αριθμός ορόφων 2. 

V. Πλάγιες αποστάσεις 2,5 μ. 

VI. Απόσταση από τον άξονα της επαρχιακής οδού 
20,00 μ. 

Ειδικοί όροι δόμησης: 

1. Απαγορεύονται οι συνεχείς εξώστες επί των όψεων. 
Οι εξώστες δεν μπορούν να υπερβαίνουν το 30% του μή¬ 
κους των όψεων. 

2. Απαγορεύεται η ανέγερση κτιρίου επί των υποστυ¬ 
λωμάτων (ρίΐοΐίε). 

3. Μέγιστο ύψος συμπαγούς μαντρότοιχου περίφραξης 
1.50 μ. 

4. Πέραν των 5000μ3 πρέπει να γίνεται διάσπαση όγκου 
των κτιρίων. 

3. Επιπλέον των ανωτέρω ισχύουν τα εξής: 

I. Ως αφετηρία μέτρησης υψών θεωρείται η στάθμη της 
οδού. 

II. Για την έκδοση οικοδομικών αδειών απαιτείται η έ¬ 
γκριση της ΕΠΑΕ. 

III. Απαγορεύονται οι φωτεινές επιγραφές - διαφημί¬ 
σεις. Επιτρέπονται μόνο επιγραφές ή και διαφημίσεις με 
διαστάσεις που θα καθορίζονται από την ΕΠΑΕ. 

IV. Να εξασφαλιστούν εκτός οδού θέσεις στάθμευσης. 

V. Κατά τα λοιπά ισχύει ο Ν. 1577/1985 (ΓΟΚ) όπως τρο¬ 
ποποιήθηκε και ισχύει σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 2 Νοεμβρίου 2004 

Ο Γενικός Γραμματέα Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 




ΟΡΟΙ ΔΟΜΗΣΗΣ τοπικού ρυμοτομικού 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 21/11878 (2) 

Καθορισμός χρήσης σε δημοτική έκταση, στην κτηματι¬ 
κή περιοχή Αιγινίου. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1) Το Ν.1512/11.1.1985 (ΦΕΚ4Δ) και ειδικότερα το άρ¬ 
θρο 3 παρ. 1 αυτού. 

2) Το Ν. 1337/12.3.1983 (ΦΕΚ 33Δ/14.3.1983) για επέ¬ 
κταση πολεοδομικών σχεδίων κ.τ.λ. 

3) Το Ν.360/1976 για τη Χωροταξία και το Περιβάλλον 
ΦΕΚ 151 Α’. 

4) Το Ν. 1032/1980 για τη σύσταση τουΥπ.ΧΟΠ ΦΕΚ 
55Α’. 

5) Την υπ’ αριθμ. 142/2004 απόφαση του Δημοτικού 
Συμβουλίου Αιγινίου. 

6) Την υπ’ αριθ. 22/3658/25.11.2002 απόφαση Νομάρχη 
της Δ/νσης Πολιτικής Γης, Τοπογραφήσεων & Κτηματο¬ 
λογίου Ν. Πιερίας. 

7) Την υπ’ αριθμ. 21/4776/3.6.2004 απόφασης Νομάρχη 
του Τμήματος Περιβάλλοντος της Δ/νσης Οικισμού -Χω¬ 
ροταξίας και Περιβάλλοντος Ν. Πιερίας. 

8) Το υπ’ αριθμ. 21/9389/8.9.2004 έγγραφό μας, όπου α- 
ναφέρεται ότι η εν λόγω έκταση από την μελέτη των ζω¬ 
νών, βρίσκεται στην ζώνη (2) δύο στην οποία προβλέπο- 
νται χρήσεις βιοτεχνών και βιομηχανιών μικρής όχλησης. 

9) Το υπ’ αριθμ. 7960/23.7.2003 έγγραφο του Υπουρ¬ 
γείου Πολιτισμού ΙΣΤ Εφορίας Προϊστορικών και Κλασι¬ 
κών Αρχαιοτήτων. 

10) Το υπ’ αριθμ. 16/7352/7.9.2004 έγγραφο του τμή¬ 
ματος Υγείας και Υγειονομικού ελέγχου της Δ/νσης Υγεί¬ 
ας και Πρόνοιας της Ν.Α. Πιερίας. 

11) Το υπ’ αριθμ. 1648/29.7.2004 έγγραφο της Κτηματι¬ 
κής Υπηρεσίας Ν. Πιερίας. 


12) Το υπ’ αριθμ. 5486/402/Φ8/19.3/17.6.2004 έγγραφο 
της Γενικής Γραμματείας Βιομηχανίας Γεν. Δ/νσης Στήρι¬ 
ξης Βιομηχανίας, Δ/νσης Υποστήριξης Βιομηχανιών Τμή¬ 
μα Β' του Υπουργείου Ανάπτυξης. 

13) Το υπ’ αριθμ. 5408/25.8.2003 έγγραφο της Δ/νσης 
Δασών Ν. Πιερίας. 

14) Το υπ’ αριθμ. Φ10.8/6301/7.9.2004 έγγραφο της 
Δ/νσης Τουρισμού τμήμα τουριστικής ανάπτυξης της Πε¬ 
ριφέρειας Κεντρικής Μακεδονίας. 

15) Το υπ’ αριθμ. 19949/9.5.2003 έγγραφο της Γεν. 
Δ/νσης Τοπ Αυτοδ/σης Δ/νση Οικονομικών Ο.Τ.Α. Τμήμα 
Περιουσίας. 

16) Το Ν. 2218/13.6.1994 (ΦΕΚ 90Α/13.6.1994) περί «ί¬ 
δρυσης Νομαρχιακής Αυτοδιοίκησης κ.τ.λ.» όπως συ¬ 
μπληρώθηκε με το Ν. 2240/15-9-949 φεκ 153 α/ 
15.9.1994). 

17) Την υπ’αριθμ. 25/31.3.1995 απόφαση Νομαρχιακού 
Συμβουλίου « Οργανισμός λειτουργίας Ν.Α. Πιερίας» 
ΦΕΚ 378Β75.5.1995. 

18) Το γεγονός ότι δεν προκαλεί δαπάνη η υπ’ όψη πα¬ 
ραχώρηση σε βάρος του προϋπολογισμού του οικείου 
Ο.Τ.Α., αποφασίζουμε: 

Καθορίζουμε ως χρήση γης τη λειτουργία που γενικά ε¬ 
ξυπηρετεί τη δημιουργία βιοτεχνικής μονάδας στο υπόψη 
τεμάχιο, έκτασης 4.050 τ.μ. το οποίο αποτελεί τμήμα του 
με αριθμ. 4325α κοινοχρήστου τεμαχίου , όπως απεικονί¬ 
ζεται στο σχετ. Τοπογραφικό Διάγραμμα που υπογράφε¬ 
ται από τον Αντώνη Νταγλιούδη πολιτικό μηχανικό, κτη¬ 
ματικής περιοχής Αιγινίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 12 Νοεμβρίου 2004 
Ο Νομάρχης 

ΓΕΩΡΓΙΟΣ ΠΑΠΑΣΤΕΡΓΙΟΥ 

Αριθ. ΧΟΠ 6489 (3) 

Τροποποίηση σχεδίου πόλης Ρόδου στο Ο.Τ. 86, στο συ¬ 
γκρότημα Ορφανοτροφείου Θηλέων. 

Ο ΝΟΜΑΡΧΗΣ ΔΩΔΕΚΑΝΝΗΣΟΥ 

Έχοντας υπόψη: 

1) Τις διατάξεις της 17.7.1923 (ΦΕΚ 228α/16.8.1923) 
«περί σχεδίων πόλεων κ.λ.π.». 

2) Τις διατάξεις του Ν.Δ. 690/1948 «περί συμπληρώσε- 
ως των περί σχεδίων πόλεων διατάξεων». 

3) Τις διατάξεις του άρθρου 1 του Ν.Δ. 691/1948 (ΦΕΚ 
134 Α ). 

4) Την υπ’ αριθμ. 137/8.1.2003 απόφαση Νομάρχη 
Δωδ/σου. 

5) Την υπ’ αριθμ. 226/2004 απόφαση του Δημοτικού 
Συμβουλίου Δήμου Ροδίων. 

6) Την γνωμοδότηση, θέμα 4ο της 3ης Συνεδρίασης 
(12.10.2004) ΣΧΟΠ Ν.Α. Δωδ/σου. 


7) Το γεγονός ότι από την απόφαση αυτή δεν επιβαρύ¬ 
νεται οικονομικά το Δημόσιο και ο Δήμος Ρόδου, αποφα¬ 
σίζουμε: 

Εγκρίνουμε την τροποποίηση σχεδίου πόλης Ρόδου, 
στο Ο.Τ. 86, στο συγκρότημα Ορφανοτροφείου Θηλέων, 
που συνίσταται στον καθορισμό νέας οικοδομικής γραμ¬ 
μής, για την προσθήκη κατ’ έκταση χώρων υγιεινής στο 
κτίριο του Νηπιαγωγείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 25 Οκτωβρίου 2004 

Ο Νομάρχης κ.α.α. 

Ο Βοηθός Νομάρχης 
ΕΥΣΤ. ΚΟΥΣΟΥΡΝΑΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















































